Поред питања суверености Квебека, многа питања су потресала канадско друштво крајем осамдесетих и почетком деведесетих година 20. вијека. Неке од њих су експлозија лета 182 Ер Индија 1985. године, која је највеће масовно убиство у канадској историји; масакр у Политехничкој школи 1989. године, масовна пуцњава на ученице школе и Ока криза 1990. године, први од бројних насилних сукоба између владе и аутохтоних скупина. Канада се придружила Заливском рату 1990. као дио коалиције на челу са САД и била је активна у неколико мирнових мисија током деведесетих, као што је Унпрофор у бившој Југославији. Године 1999, на челу са САД, Канада се придружила другим чланицама НАТО-а, и без одобрења Савјета безбједности, бомбардовала тадашњу Савезну Републику Југославију.